OpenLLM-France/wikimedia huggingface dataset:
# Agnetina pedata

Agnetina pedata és una espècie d'insecte pertanyent a la família dels pèrlids que es troba a l'Àsia: el sud del Kazakhstan i al voltant del llac Issik Kul (el Kirguizstan).

## Referències

* 1 2 3 Catalogue of Life (anglès)
* ↑ Klapálek, 1907. Evproske druhy rodu Perla Geoffr. Rozpravy Ceské akademie ved a umení. Trída II. (Mathematicko prírodovedecká) (Rozpr. Ceské. Akad.) 16(16):16. «Enllaç». Arxivat de l'original el 2010-07-10. [Consulta: 19 juliol 2012].
* ↑ uBio (anglès)
* ↑ Koponen, 1949. A: Koponen & Brinck. Neue oder wenig bekannte Plecoptera. Ann. Entomol. Fenn.
* ↑ Plecoptera Species File (Version 1.1/4.0) (anglès)
* ↑ insects.tamu.edu (anglès)
* ↑ Zoogeographical characteristics of the Systellognatha (Plecoptera) fauna of Russia and adjacent countries (anglès)
* ↑ On the stonefly (Plecoptera) fauna of the transfrontier Selenga River basin (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:299.
* Sivec, Stark & Uchida, 1988. Scopolia 16:1-66.
* Sivec, Zhiltzova & Stark, 2005. The eastern Palearctic species of Agnetina (Plecoptera: Perlidae). Scopolia 56:1 21.
* Stark, 1986. The Nearctic species of Agnetina (Plecoptera: Perlidae). Journal of the Kansas Entomological Society (J. Kans. Entomol. Soc.) 59(3):437 445.
* Stark, 1986. J. Kans. Entomol. Soc. 59(3):437-445.
* Zhiltzova, 2009. Supplement to the revision of the genus Agnetina Klapálek (Plecoptera, Perlidae) of the eastern Palaearctic. Entomologicheskoe Obozrenie (Entomol. Obozr.) 88(2):376 382.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1984. Notes on the genus Agnetina (=Phasganophora) (Plecoptera: Perlidae). Aquatic Insects 6(2):71 79.
* Zwick, P., 1984. Aquatic Insects 6(2):73.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 juliol 2012].

## Enllaços externs

* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
* Perlidae Species Listing (anglès)
* insects.tamu.edu (anglès)
# 7-Zip

7-Zip és un programa lliure de compressió i descompressió de fitxers amb funcions de gestor de fitxers desenvolupat principalment per al sistema Microsoft Windows. Pot funcionar tant des de la línia d'ordres com amb una interfície gràfica d'usuari.
7-zip utilitza per defecte el format de compressió propi 7z amb extensió .7z i amb una alta taxa de compressió, però suporta diversos formats com ara: zip, cab, rar, arj, gzip, bzip2, tar, cpio, rpm, deb o iso, entre d'altres.
El projecte p7zip, manté una implementació per ser utilitzada a sistemes Unix, Linux, FreeBSD o Mac OS. Per a Mac, existeix una interfície gràfica, keka.
Desenvolupat per Igor Pavlov i distribuït amb una llicència LGPL és un competidor de productes comercials tant populars com WinZip o WinRAR. També ofereix una versió de 64 bits per a Windows XP Professional x64 Edition.

## Característiques

7-Zip té moltes característiques que normalment no trobem en altres compressors comercials populars.
* Format de fitxer propi amb una alta taxa compressió.
* Suport de nombrosos formats de compressió.
* El format 7z suporta xifrat de 256-bit AES dels fitxers i de l'estructura de directoris de manera que impedeix accedir al contingut de l'arxiu comprimit si no es té la contrasenya.
* Permet fer fitxers comprimits amb format 7z executables perquè puguin autodescomprimir-se.
* Permet crear volums de mides dinàmiques que facilita la creació de còpies de seguretat en medis extraïbles.
* Es pot utilitzar com a gestor de fitxers.
* Integració en el shell de Windows.
* Traducció a 63 idiomes.
* Potent interfície per línia d'ordres.
* Suport per a multifil (multithreading en anglés)

## El format de compressió 7z

El programa 7-Zip dona suport a una gran varietat de formats d'arxiu, el format per defecte és el seu propi format 7z.
Per defecte, el programa crea arxius 7z, amb extensió d'arxiu .7z, utilitzant l'algoritme de LZMA per a la compressió. Aquest format relativament nou permet al programa aconseguir una proporció de compressió molt alta, comparable a altres formats de compressió populars com RAR (que es basa en algoritmes patentats).
Els arxius 7z tenen el tipus MIME application/x-7z-compressed.
Si es vol distribuir un arxiu 7Zip i no s'està segur si l'usuari té el plugin o el descompressor per aquest, llavors pot fer-se un SFX, o Auto-Extraible (SelF-eXtracting archive), el qual és un arxiu amb el plugin inclòs on tot el que s'ha de fer és executar un simple arxiu EXE (els arxius SFX són simples executables estàndard de Windows).

## Referències

* ↑ Pàgina oficial de keka (interfície gràfica per a Mac OS X G
* ↑ «HISTORY of the 7-Zip» (en anglès). 7-zip.org. [Consulta: 19 novembre 2015].

## Enllaços externs

* 7-Zip - Lloc web oficial (anglès)
* Projecte 7-Zip a SourceForge (anglès)
* 7zX - Compressor 7z per a Mac OS X
* p7zip - Implementació de 7-Zip per a sistemes Unix.
# Departament de Zelaya

Zelaya fou un antic departament de Nicaragua, a la costa del Carib, amb capital a la ciutat de Bluefields. El 1986 fou dividit en dues regions autònomes:
* Regió Autònoma de l'Atlàntic Nord (RAAN)
* Regió Autònoma de l'Atlàntic Sud (RAAS)
# Acord francoarmeni de 1916

L'acord francoarmeni del 27 d'octubre de 1916 va ser l'acord polític i miliar en ralació al suport del moviment d'alliberació nacional armeni per part dels aliats durant la Primera Guerra Mundial.

## Detalls

L'acord es fa informar a Talt Pasha de l'Imperi Otomà i es va trobar una còpia als arxius otomans. Les negociacions van ser conduïdes per Boghos Nubar d'Armènia però van ser iniciades pel Ministeri d'Afers Exteriors de França. El Ministre d'Afers Exteriors francès, Aristide Briand, va veure l'oportunitat de proveir tropes sota el compromís fet per França als Acords de Sykes-Picot, que encara eren secrets. Els líders armenis també es van trobar amb Sir Mark Sykes i Georges Picot. El suport francès s'anomenaria Legió armènia-francesa i es va planificar per ser comandada pel general Edmund Allenby. Tot i així, com una extensió de l'acord original, els armenis van lluitar a Palestina, Síria. Finalment, després de l'Armistici de Mudros a Cilícia, va portar menys d'un mes per prendre la decisió d'establir la legió armènia, el 15 de novembre de 1916 a París. El suport va guanyar el beneplàcit del govern de Clemenceau i els seus aliats de l'Entente.
Les parts van acordar el següent:
* L'objectiu de crear la legió era permetre la contribució armènia a l'alliberament de la regió de Cilícia de l'Imperi Otomà i ajudar-los a realitzar les seves aspiracions nacionals de crear un estat a aquella regió.
* La legió sols podia lluitar a l'Imperi Otomà i sols a Cilícia.
* La legió havia de convertir-se en el nucli d'un futur exèrcit armeni.

## Vegeu també

* Partició de l'Imperi Otomà

## Referències

* ↑ HR.SYS 2884/14 Belge No: 1
* ↑ Stanley Elphinstone Kerr. The Lions of Marash: personal experiences with American Near East Relief, 1919-1922 p. 30
* ↑ Richard G. Hovannisian, Armenia on the Road to Independence,' 1967
# Filà Navarros

La filà Navarros és una agrupació que participa a les festes de Moros i Cristians d'Alcoi per part del bàndol cristià. La filà s'inspira en els navarresos. El 1998 fou una de les primeres filades en admetre dues dones com a membres de ple dret, fet que provocà tres dimissions al si de l'organització.

## Referències

* ↑ «Muntanyesos». Guia de les entrades, El Nostre Ciutat, 2022.
* ↑ Gadea, Lucía «La "filà" Navarros de Alcoy admite a dos mujeres pese a la oposición de un sector» (en castellà). El País [Madrid], 24-05-1998. ISSN: 1134-6582.
# .bf

.bf és el codi territorial d'Internet de primer nivell (ccTLD) per a Burkina Faso. Va ser introduït el 1993.
És administrat per DELGI. El lloc de registres és ARCE.

## Referències

* ↑ Central Intelligence Agency. The World Factbook. Central Intelligence Agency, 2013, p. 113–. ISBN 978-0-16-092195-7.
* ↑ Thomas Ernstschneider. Springer-Verlag. Domain-Namen im Internet: Ein Wegweiser für Namensstrategien (en alemany). Springer-Verlag, 11 març 2013, p. 189-. ISBN 978-3-642-55963-1.
* ↑ «IANA — Report on the Redelegation of the .BF domain representing Burkina Faso to the Autorité de Régulation des Communications Electroniques». [Consulta: 11 febrer 2021].

## Enllaços externs

* IANA informació .bf
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Francisco José Maldonado Collante

Francisco José Maldonado Collante (nascut el 2 de juny de 1981 a San Fernando, Cadis) és un futbolista andalús, ja retirat, que jugava com a davanter. Es va retirar el 2016 amb el San Fernando Club Deportivo.
# Ferran Miquel Benaiges i Pallarés

Ferran Miquel Benaiges i Pallarés (Tortosa, Baix Ebre, 10 de febrer de 1989 - 17 de gener de 2023) fou un filòleg i activista pels drets de les persones LGBTI.
Estava graduat en Filologia Catalana i havia estat professor de català a l'estranger a les universitats de Bamberg (Alemanya) i Maynooth (Irlanda), a més de professor de la Universitat Oberta de Catalunya. L'any 2014 fou l'impulsor de la Comissió 28 de juny de les Terres de l'Ebre, que organitzà la primera manisfestació pel dia per l'Alliberament Lèsbic, Gai Bisexual, Intersexual i de les persones Trans al territori ebrenc, que se celebrà el 27 de juny d'aquell mateix any. Posteriorment, l'any 2015 participà en la fundació de l'Associació LGBTI de les Terres de l'Ebre, LGTeBre, de la qual fou el primer president. Més endavant, el 2019 va coordinar la mobilització del dia de l'Alliberament LGBTI a Deltebre i Sant Jaume d'Enveja, en el marc de la Comissió Unitària 28 de juny.
També destacà per la seva implicació en moviments socials com l'assemblea Atzagaia. Fou també col·laborador habitual en el fanzine "La Lloca" i conductor del podcast de cultura catalana "El Llimoner". En l'àmbit polític fou membre de Maulets, del Casal Popular Panxampla, de l'ANC a Tortosa i del CDR de Dublín.

## Referències

* 1 2 3 4 «Mor l’activista LGBTI i filòleg tortosí Ferran Miquel Benaiges Pallarés». La Marfanta, 18-01-2023 [Consulta: 19 gener 2023].
* ↑ «Mor l'activista LGTBI i filòleg tortosí Ferran Miquel Benaiges Pallarés». Aguaita, 18-01-2023 [Consulta: 19 gener 2023].
* 1 2 Cabanes, Sofia «El col·lectiu LGTBI de les Terres de l’Ebre presenta l’associació ‘LGTeBre’». Aguaita, 11-03-2015 [Consulta: 19 gener 2023].
* ↑ «Mor l’activista LGBTI i filòleg tortosí Ferran Miquel Benaiges Pallarés». Ebre Digital, 18-01-2023 [Consulta: 19 gener 2023].
* ↑ «Mor als 33 anys l’activista LGBTI i cultural tortosí Ferran Miquel Benaiges». Setmanari l'Ebre, 18-01-2023 [Consulta: 19 gener 2023].
# Ferran Mitjà

Ferran Mitjà (Sarrià de Ter) va ser un ciclista català que fou professional entre 1953 i 1959. Va participar en cinc edicions de la Volta a Catalunya.

## Palmarès

* 1959
** 2n al Trofeu Jaumandreu

## Enllaços externs

* Fitxa a sitiodeciclismo.net
* Palmarès a cyclebase.nl
# Flavià (procònsol d'Àfrica)

Flavià (en llatí Flavianus) va ser procònsol d'Àfrica probablement sota Constanci II el fill de Constantí I el Gran, entre els anys 357-361. Sembla que era un retòric destacat i va comentar alguns llibres de retòrica d'Himeri de Prusa.
A Roma hi ha una inscripció que diu "Virius Nicomachus, Consularis Siciliae, Vicarius Africae, Quaestor intra Palatium; Praef. Praetor iterum et Cos." que Gothofredus atribueix a un altre Flavià (vicari d'Àfrica el 377) però que segurament correspon a aquest.

## Referències

* ↑ [https://quod.lib.umich.edu/m/moa/acl3129.0002.001/179?rgn=full+text;view=image;q1=FlavianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 169. ]
# Font de la Vaca (Caldes de Malavella)

La Font de la Vaca és una font situada a la urbanització La Granja, al Parc de la Font de la Vaca del municipi de Caldes de Malavella (Selva). És una obra inclosa en l'Inventari del Patrimoni Arquitectònic de Catalunya.

## Descripció

És de color gris i el seu brollador està situat dintre d'una fornícula decorada amb ceràmica blanca trencada i flanquejada per pilastres motllades. A sobre de la fornícula uns esgrafiats geomètrics i una ceràmica amb el dibuix en color blau d'una vaca. Cos central coronat per una cúpula decorada amb ceràmica trencada de terra cuita vitrificada i un element de gerreria. Una cornisa petita amb dentallons separa la cúpula de la resta. Els cossos laterals tenen una petita balustrada. Al costat de la font hi ha un petit eixidor.

## Història

L'estiueig de la segona meitat del segle xix i principis del segle XX tenia un caràcter elitista, ja que es limitava als sectors benestants de la societat. Anava lligat a pràctiques curatives i també començava a ser una activitat de lleure. La millora en els mitjans de transport va contribuir a consolidar els nuclis d'estiueig cosa que tingué un fort impacte en l'urbanisme i l'economia dels pobles amb aigües termals. El parc de la Font de la Vaca forma part de l'ambiciós projecte urbanístic promogut per Miquel Picó i Jou als anys vint, de materialitzar una urbanització de caràcter residencial a nomenada "Colònia La Granja".

## Referències

* 1 2 3 4 «Font de la Vaca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Font de la Veça

La Font de la Veça, en alguns mapes grafiat, per error, Font de la Bessa, és una font del terme municipal de Sant Esteve de la Sarga, del Pallars Jussà, dins del territori del poble d'Alzina.
Està situada a 1.218 m d'altitud, en els contraforts septentrionals del Montsec d'Ares, concretament a la zona del Montsec d'Alzina. És en un lloc enlairat i de difícil accés, a la dreta del barranc de la Font de la Veça, en un indret emboscat i perdedor.

## Enllaços externs

* Institut Cartogràfic de Catalunya
# Font de la Vila (Figuerola del Camp)

La Font de la Vila és una obra de Figuerola del Camp (Alt Camp) protegida com a Bé Cultural d'Interès Local.

## Descripció

La font es troba a la sortida del poble i forma part d'una petita plaça amb bancs i arbres. El conjunt de la font està format per una creu amb la data de 1620 a la part superior, un petit nínxol buit, i la font pròpiament dita a la part inferior. És d'una canella i es troba dins d'una fornícula d'arc escarser. Hi figura la data de març de 1771. A la part interior, i en forma d'arc de mig punt, hi ha un rètol amb el nom de: Font de la Vila.

## Història

La inscripció de 1620 permet suposar l'existència de la font ja en el segle xvii. De fet, però, no apareix documentada fins al segle xviii. concretament se sap que l'any 1771 l'Ajuntament acordà arreglar-la. El 1969 es porta a terme una nova remodelació de la font i del seu entorn immediat.

## Referències

* 1 2 «Font de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].

## Enllaços externs

* «Font de la Vila». Mapa de recursos culturals. Diputació de Tarragona.
# Alam Shah

Alam Shah o Shah Alam és el nom dels següents personatges:
* Alam I, emperador mogol.
* Alam II, emperador mogol (1759-1806).
# Alalgar

Alalgar o també Alalĝar, Alalngar o Alaljar (en sumeri 𒀉𒋭𒃻) va ser un rei semi-llegendari d'Eridu, el segon de la llista de reis sumeris, en la primera dinastia anterior al tercer mil·lenni. La llista diu que va governar 36.000 anys. Si no fos llegendari, podria haver regnat cap al 2900 aC. El va succeir En-Men-Lu-Ana de Badtibira.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 81.
# Alalá (Los nietos de los celtas)

Alalá (los nietos de los celtas) és una pel·lícula espanyola estrenada de comèdia del 1934 rodada a Galícia, dirigida per l'alemany Adolf Trotz i amb argument basat en la novel·la titulada Los nietos de los celtas, de Rafael López de Haro.

## Argument

Quan és nen, Jorge Samiera emigra a Buenos Aires amb del seu oncle Jorge, un home amb la seva economia resolta i que no té descendència. Quinze anys després torna a Galícia, per heretar les seves possessions. Llavors sent necessitat de conèixer el seu passat. Una ‘meiga’, Úrsula, li diu que és fill de Teresa, però li adverteix que no s'acosti a la població de Portomar.

## Repartiment

* Ricardo Núñez
* María Rod
* Antoñita Colomé
* José Baviera
* Cristina Vélez
* Manuel Arbó
* Félix de Pomés
* Carmen Revilla
* Francisco Alfonso de Villagómez
* José María Lado
* Teresa Molgosa
* Emili Vendrell

## Comentaris

La pel·lícula va ser rodada a Pontevedra, Vigo, Rianxo i Barcelona, realitzada per un alemany, amb fotografia d'un danès i muntatge d'un rus. No va assolir massa èxit.

## Notes

* ↑ Alalá a sensacine.com
* ↑ Acuña, 1999, p. 36.

## Bibliografia

* Acuña, Xoán. Unha historia do cinema galego: Chano Piñeiro. Vigo: Edicións do Cumio, 1999. ISBN 84-8289-081-6.
* Aguilar, Carlos. Guía del Video - Cine. Madrid: Ediciones Cátedra, 1986. ISBN 84-376-0615-2.
# Albúmina sèrica de boví

L'Albúmina de sèrum boví (també coneguda com a BSA o Fracció V; en anglès Bovine serum albumin) és una proteïna albúmina de sèrum derivada de les vaques. Sovint s'empra com una concentració de proteïna estàndard en experiments de laboratori.
El sobrenom de "Fracció V" és degut al fet que l'albúmina és la cinquena fracció del mètode de purificació original d'Edwin Cohn, que va fer ús de les característiques de la solubilitat diferencial de les proteïnes plasmàtiques. Manipulant les concentracions de dissolvents, pH, sal nivells, i la temperatura, Cohn va ser capaç de treure successives "fraccions" de plasma sanguini. El procés va ser el primer comercialitzat amb albúmina humana per a ús mèdic i posteriorment adoptat per a la producció de BSA.

## Vegeu també

* Ingesta diària admissible
* Al·lèrgia proteica
* Seroalbúmina
# Albí (procurador)

Albí (llatí Albinus) va ser procurator de Judea durant el regnat de Neró, cap als anys 63 i 64, successor de Porci Fest. Va ser culpable de gairebé tot tipus de crims durant el seu govern i va perdonar molts criminals a canvi de diners. En canvi va saquejar descaradament la gent rica de la província. El va succeir Gessi Flor.
L'any 68 un Albí (Lucceius Albinus), probablement la mateixa persona, era procurador a la Mauritània Cesariense a la qual Galba va afegir la Mauritània Tingitana. A la mort de Galba, l'any 69, aquest Albí es va declarar a favor d'Otó i es va preparar per envair Hispània, però el governador d'aquesta província, Cluvius Rufus, va enviar legats a Mauritània per a instigar una revolta dels amazics o maures. Revoltats els mauris, Albí i la seva dona van ser assassinats.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 93.
# Alcabre

Santa Baia de Alcabre és una parròquia del municipi gallec de Vigo, a la província de Pontevedra. Es troba a la costa i es caracteritza pel seu gran nombre de platges. Limita a l'est amb Bouzas i Coia, al sud amb Santo André de Comesaña i Navia, i a l'oest i nord amb la ria de Vigo.

## Demografia

Tenia l'any 2015 una población de 3.895 habitants, agrupats en 21 entitats de població: A Ameixeira, Barreiro, O Carregal, O Casaliño, O Castañal, O Cruceiro, A Fonte, Freixeiro, A Igrexa, A Millareira, Montana, O Muíño do Vento, A Pardaíña, As Pertegueiras, A Quiringosta, Roade, A Robaleira, A Sobreira, Turido, A Veiguiña i Viña Grande.

## Llocs d'interès

* Restes romanes del Monte das Cruces
* Església, casa rectoral i cementiri del segle xviii.
* Església de Santa Baia, de 1999.
* Pazo de Sensat, construït a la dècada de 1940.
* Museu del Mar de Galícia.
* Platja de Fontes

## Galeria d'imatges

* Església vella de Santa Baia
* Pazo Los Escudos
* Platja d'O Carril

## Referències

* ↑ Instituto Galego de Estatística
# America (àlbum)

Love, Lust, Faith and Dreams és el cinquè LP de Thirty Seconds to Mars, llençat al mercat el 6 d'abril de 2018.
El primer senzill fou Walk on Water. El segon, Dangerous Night. L'àlbum consta de dotze cançons.

## Crèdits

* Jared Leto - Veus, Guitarra, Baix
* Shannon Leto - Bateria
* Tomo Miličević - Guitarra, Baix

## Referències

* ↑ «Thirty Seconds To Mars Announce New Album 'America'» (en anglès). [Consulta: 19 abril 2018].
# Ana María Olaria

Ana María García Romero, coneguda artísticament com a Ana María Olaria (Paterna, 16 de febrer de 1931) fou una cantant soprano lírica d'òpera i sarsuela valenciana.
Filla d'un baríton madrileny, va estudiar piano i cant a un col·legi religiós. Va estudiar a Milà amb Mercè Llopart i declamació, ballet i estil al Conservatori de Madrid. Va debutar al Teatro Real de Gibraltar el 1950 amb el seu pare,, després va cantar Lucia di Lammermoor al Teatro Guimerá de Tenerife en 1951, al Teatre Lope de Vega de Sevilla en 1953 i al Teatre Calderón de Madrid en 1954, el mateix any que va debutar al Gran Teatre del Liceu amb La Bohème de Giacomo Puccini (amb Manuel Ausensi) i Rigoletto de Giuseppe Verdi.
Després es dedicà a la sarsuela amb Doña Francisquita (1956), Marina (1958) amb Alfredo Kraus i Bohemios (1959). Aquell mateix any va protagonitzar amb Armando Calvo i José Moreno (amb veus prestades de Luis Sagi-Vela i Tomás Álvarez) la pel·lícula Música de ayer de Juan de Orduña. A començament de la dècada de 1960 va participar en els programes de televisió Noches del lunes i Conozca usted España, alhora que cantà La vídua alegre de Franz Lehár. Malgrat l'èxit el 1965 es va retirar dels escenaris després de cantar Las golondrinas al Teatre Principal de Sant Sebastià quan es va casar amb el doctor Del Pozo. Aleshores es va dedicar a la pedagogia musical i des del 1981 fou professora a l'Escola Superior de Cant de Madrid, de la que el 1984 el fou catedràtica.

## Premis

El 1959 va rebre el Premi especial cantants lírics atorgat pel Cercle d'Escriptors Cinematogràfics per Música de ayer.

## Discografia

* Aquella canción antigua. Ed.: Columbia-Notas Mágicas (1952)
* El barberillo de Lavapiés. Ed.: Alhambra (1955)
* Doña Francisquita, La Generala, Eva. Ed.: Montilla (1958-1959)

## Referències

* ↑ Ana Maria Olaria a biografiasyvidas
* ↑ Ana Maria Olaria a lazarzuela
* ↑ «Premios del CEC a la producción española de 1959». CEC. Arxivat de l'original el 2018-02-12. [Consulta: 31 març 2018].

## Enllaços externs

* Ana María Olaria a discogs